section_heading: Opis
paragraph_text: Edmontosaurus je detaljno opisan iz nekoliko primjeraka. Kao i ostali hadrosauridi, bio je glomazna životinja s dugim repom ravnim sa strane i glavom s proširenim kljunom kao u patke. Lubanja nije imala ni šuplju ni čvrstu krijestu, za razliku od drugih hadrosaurida. Prednje noge nisu bile tako teške građe kao zadnje, ali su bile dovoljno duge da bi se koristile tijekom stajanja ili kretanja. Edmontosaurus je spadao u najveće hadrosauride: ovisno o vrsti, potpuno odrasla jedinka mogla je biti duga do 9 m, a neki veći primjerci dostizali su 12 m (što drugi autori još uvijek trebaju provjeriti). Tipičan primjerak vrste E. regalis, NMC&nbsp;2288, procjenjuje se na 9 do 12 m dužine.Lull, Richard Swann; and Wright, Nelda E. (1942). Hadrosaurian Dinosaurs of North America. str. 225. E. annectens je bio nešto kraći. Dva poznata kostura, USNM&nbsp;2414 i YPM&nbsp;2182, dugi su 8 m i 8,92 m. E. saskatchewanensis je bio još i manji, od 7 do 7,3 m dužine.